proxectonos/corpus_dominio_legal_administrativo_tmp huggingface dataset:
RESOLUCIÓN do 21 de outubro de 2008  pola que se procede á  inadmisión a trámite das solicitudes presentadas fóra de prazo, ao abeiro da Orde do 18 de abril de 2008 pola que se establecen as bases que regulan a concesión das axudas destinadas ao fomento en Galicia de sistemas de produción das razas gandeiras autóctonas en réximes extensivos, e se convocan para 2008 (procedemento administrativo MR536B, Diario Oficial de Galicia número 79, do 24 de abril).
CONSELLERÍA DO MEDIO RURAL — III. OUTRAS DISPOSICIÓNS — 11/11/2008

Mediante Orde do 18 de abril de 2008, da Consellería do Medio Rural, fixose pública a convocatoria de axudas destinadas ao fomento en Galicia de sistemas de produción das razas gandeiras autóctonas en réximes extensivos, e se convocan para 2008 (DOG 24 de abril).
O artigo 10.11º da orde reguladora dispón: «Todas as resolucións serán notificadas de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común.
De conformidade co establecido no artigo 59.6º b) da indicada lei, a notificación realizarase mediante a publicación no Diario Oficial de Galicia, no taboleiro de anuncios e na páxina web da Consellería do Medio Rural».
Vista a proposta de resolución da Dirección Xeral de Produción, Industrias e Calidade Agroalimentaria,
RESOLVO:
A inadmisión a trámite das solicitudes de axuda en relación cos expedientes indicados no anexo desta resolución, por presentalas fóra de prazo, de acordo co establecido no artigo 7.3º da orde de convocatoria citada, que determina que o prazo de presentación de solicitudes será dun mes contado a partir do día seguinte ao da publicación no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día de prazo fose inhábil, entenderase prorrogado ao primeiro día hábil seguinte e se no mes do vencemento non houber día equivalente ao inicial do cómputo, entenderase que o prazo expira o último do mes».
Por todo o exposto, e visto que a publicación da orde de convocatoria se efectuou o 24 de abril de 2008, o prazo para a presentación de solicitudes finalizou o 24 de maio de 2008.
Contra esta resolución, que esgota a vía administrativa, poderá o interesado/a interpoñer recurso potestativo de reposición ante o conselleiro do Medio Rural no prazo dun mes, ao abeiro dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro) ou ben directamente poderá interpoñer recurso contencioso-administrativo ante o órgano xurisdicional competente no prazo de dous meses, consonte o disposto no artigo 46.1º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de outubro de 2008.
P.D. (Orde 12-8-2005)
Alberte Souto Souto
Secretario xeral da Consellería do Medio Rural
Ver referencia pdf "21900D010P026.PDF"
RESOLUCIÓN do 3 de novembro de 2008, da Secretaría Xeral da Consellería do Medio Rural, pola que se notifica a Resolución do 14 de outubro de 2008, ditada por delegación do conselleiro, recaída no expediente 36/00157/06, pola que se declara a perda do dereito á concesión de axudas para a execución dun plan de mellora.
CONSELLERÍA DO MEDIO RURAL — III. OUTRAS DISPOSICIÓNS — 11/11/2008

Por non ser posible a notificación polo servizo de correos e de conformidade co disposto no artigo 59.5º da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, notifícaselle ao interesado, cos datos persoais no último domicilio coñecido que se sinala a continuación, Resolución do 14 de outubro de 2008, do secretario xeral, ditada por delegación do conselleiro, recaída no expediente 36/00157/06, pola que se declara a perda do dereito á concesión de axudas para a execución dun plan de melloras, ao abeiro do Real decreto 613/2001, do 9 de febreiro, de mellora e modernización das explotacións agrarias e a Orde do 27 de decembro de 2005 pola que se establecen as bases reguladoras das axudas para a mellora e modernización das estruturas de produción das explotacións agrarias e se convocan para o ano 2006, así como proceder ao arquivo do devandito
expediente.
O interesado poderá examinar a resolución completa na Subdirección Xeral de Apoio Xurídico da Secretaría Xeral da Consellería do Medio Rural, sita en S/ Caetano s/n, CP 15704, de Santiago de Compostela.
Contra esta resolución, que esgota a vía administrativa, poderá o interesado interpoñer recurso potestativo reposición ante o conselleiro do Medio Rural no prazo dun mes, contado a partir do día seguinte ao da súa publicación no Diario Oficial de Galicia, de conformidade co disposto no artigo 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro) ou ben directamente poderá interpoñer recurso contencioso-administrativo perante o órgano xurisdicional competente no prazo de dous meses a partir do día seguinte ao da súa notificación, consonte o disposto no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de novembro de 2008.
Alberte Souto Souto
Secretario xeral da Consellería do Medio Rural
ANEXO
Expediente: 36/00157/06-P.
Interesado: Granja Soto Marcos.
Último enderezo coñecido: rúa Pintor Laxeiro, 25 CP 36500 Lalín. Pontevedra.
RESOLUCIÓN do 3 de novembro de 2008, da Dirección Xeral para o Deporte, pola que se fan públicas as listas definitivas de solicitudes concedidas aos clubs con máis dunha sección deportiva, presentadas ao abeiro da Orde do 31 de marzo de 2008, de subvencións a entidades sen ánimo de lucro para o desenvolvemento de actividades deportivas no ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 11/11/2008

De conformidade co disposto na Orde do 31 de marzo de 2008, da Consellería de Cultura e Deporte, pola que se regula o réxime de concesión de subvencións a entidades sen ánimo de lucro para o desenvolvemento de actividades deportivas no ano 2008 (DOG nº 69, do 10 de abril), recibidas as solicitudes na Dirección Xeral para o Deporte e rematada a fase de revisión da documentación achegada, de comprobación do grao de cumprimento dos requisitos establecidos na orde e da avaliación das solicitudes, esta dirección xeral
RESOLVE:
1. Publicar a lista definitiva de beneficiarios: clubs tipo I e tipo II que posúen máis dunha sección deportiva. Ordenada por provincias e polo número do CIF (anexo I)
2. Estas listas exporanse tamén na páxina web www.deportegalego.eu.
3. Esta resolución esgota a vía administrativa, e contra ela pode interpoñerse recurso potestativo de reposición, ante o mesmo órgano que ditou esta resolución, no prazo dun mes contado a partir do día seguinte ao desta notificación, de conformidade co disposto na Lei 30/1992, do 26 de novembro, de réxime xurídico das administracións públicas e do procedemento administrativo común, ou recurso contencioso-administrativo, ante o Tribunal Superior de Xustiza de Galicia, no prazo de dous meses contado a partir do día seguinte ao da notificación desta resolución, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de novembro de 2008.
Marta Souto González
Directora xeral para o Deporte
Ver referencia pdf "21900D012P029.PDF"
RESOLUCIÓN do 31 de outubro de 2008 pola que se lles dá publicidade ás subvencións concedidas ao abeiro da Orde do 2 de maio de 2008 pola que se estableceron as bases para a concesión, en réxime de concorrencia competitiva, das subvencións para a mellora das infraestruturas eléctricas necesarias para as prestacións de servizos básicos de competencia municipal en concellos de menos de 5.000 habitantes e se procedeu á súa convocatoria (Diario Oficial de Galicia número 91, do 13 de maio).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 11/11/2008

O 1 de agosto de 2008, a Consellería de Innovación e Industria resolveu a concesión das subvencións reguladas pola citada Orde do 2 de maio de 2008, con cargo á aplicación orzamentaria 10.03.733-B.760.0 Infraestruturas enerxéticas municipais, concellos e por un importe total de 1.099.298 .
O artigo 20 das bases reguladoras desta orde dispón que no prazo de tres meses contados desde a data de resolución da concesión se publicará no Diario Oficial de Galicia a relación das subvencións concedidas con indicación da norma reguladora, do beneficiario, crédito orzamentario, contía e finalidade da subvención.
Na súa virtude,
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 10.03.733-B.760.0, para a mellora das infraestruturas eléctricas necesarias para as prestacións de servizos básicos de competencia municipal en concellos de menos de 5.000 habitantes, ao abeiro da citada Orde do 2 de maio de 2008, e que se relacionan no anexo.
Santiago de Compostela, 31 de outubro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "21900D007P021.PDF"
RESOLUCIÓN do 29 de outubro de 2008 pola que se modifica a Resolución do 30 de setembro de 2008 (Diario Oficial de Galicia do 10 de outubro) pola que se adxudican as subvencións correspondentes á tecnoloxía de Medio Natural e Desenvolvemento Sostible (MDS), dos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite), convocadas na Orde do 3 de marzo de 2008 (Diario Oficial de Galicia do 28 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 11/11/2008

Por Orde do 3 de marzo de 2008 (DOG do 28 de marzo) establécense as bases para a concesión, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite) e procédese á súa convocatoria para o ano 2008. A mencionada convocatoria establece que os programas están dirixidos a diferentes tecnoloxías sectoriais entre as que figura a de Medio Natural e Desenvolvemento Sostible (MDS). Por Resolución do 30 de setembro de 2008 (DOG do 10 de outubro) adxudicáronse as mencionadas axudas.
Producidos erros na valoración económica das solicitudes e unha vez resolta a convocatoria correspondente ao ano 2008, esta consellería
RESOLVE:
Primeiro.-De conformidade co previsto no artigo 5 das bases da orde de convocatoria modifícase o crédito asignado á aplicación orzamentaria 10.02.561B.744.0, incrementando este na contía de 44.217,69  na anualidade correspondente ao ano 2009.
Segundo.-Modificar a distribución do importe das anualidades das axudas concedidas na Resolución do 30 de setembro de 2008, para a realización de proxectos de I+D das convocatorias conxuntas de axudas para proxectos de investigación sobre o cambio climático dentro de ERA-NET CIRCLE e proxectos sobre a contaminación mariña accidental dentro do ERA-NET AMPERA, nas que a Consellería de Innovación e Industria é socio rexional, ao proxecto que se indica no anexo I desta resolución correspondente ao procedemento IN 825J.
Terceiro.-Para poder percibir as axudas correspondentes será preciso presentar na data límite establecida na Orde do 3 de marzo de 2008 (DOG nº 60, do 28 de marzo), a documentación indicada no artigo 6 do anexo I da mencionada orde, utilizando os modelos normalizados publicados na páxina web
http://www.conselleriaiei.org/dxidi (Servizos Propios. Informes/xustificación de gasto
).
Cuarto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Quinto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de outubro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "21900D007P021.PDF"
ORDE do 5 de novembro de 2008 pola que se modifica a Orde do 28 de decembro de 2007 pola que se regulan as bases que rexerán as subvencións dirixidas ás entidades de acción voluntaria para o fomento e realización de actividades de voluntariado.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 11/11/2008

A Orde do 28 de decembro de 2007 da Vicepresidencia da Igualdade e do Benestar, publicada no DOG nº 12 do día 17 de xaneiro de 2008, sinala no seu artigo 4º que as subvencións se farán efectivas con cargo á aplicación 2008.05.42.312F.481.0 (proxecto 2003 00513) cun importe de 560.000  destinadas ás subvencións reguladas por esta orde.
Recibida unha achega do Ministerio de Educación, Política Social e Deportes co obxecto de propiciar a realización de programas en desenvolvemento do Plan Nacional do Voluntariado no ámbito autonómico, faise necesario modificar a orde de axudas no que respecta á contía económica.
De acordo con todo o anterior, e no exercicio das facultades que me foron conferidas,
DISPOÑO:
Artigo único.
Primeiro.-Ampliar o importe da contía máxima da Orde do 28 de decembro de 2007 pola que se regulan as bases que rexerán as subvencións dirixidas a entidades de acción voluntaria para o fomento e realización de actividades de voluntariado na contía de 199.632,60  (cento noventa e nove mil seiscentos trinta e dous euros con sesenta céntimos) con cargo á partida orzamentaria 2008.05.42.312F.481.0 (proxecto 2003 00513) dos orzamentos xerais da Comunidade Autónoma de Galicia para o ano 2008.
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago Compostela, 5 de novembro de 2008.
Anxo Manuel Quintana González
Vicepresidente da Igualdade e do Benestar
ORDE do 27 de outubro de 2008 pola que se procede á publicación das subvencións concedidas en virtude da Orde do 4 de abril de 2008, pola que se establecen as bases que rexen as axudas para actividades realizadas por escolas de tempo libre.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 18/11/2008

En virtude das competencias da Vicepresidencia da Igualdade e do Benestar, atribuídas polo Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, e polo Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar, e de acordo co disposto no artigo 8.5º da Orde do 4 de abril de 2008, pola que se establecen as bases que rexen as axudas para actividades realizadas por escolas de tempo libre, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas o 31 de xullo de 2008, por resolución do vicepresidente da Igualdade e do Benestar. A relación de subvencións concedidas atópase no anexo desta orde.
Santiago de Compostela, 27 de outubro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "22400D002P030.PDF"
Ver referencia pdf "22400D003P031.PDF"
RESOLUCIÓN do 2 de outubro de 2008 pola que se lles dá publicidade aos convenios de colaboración subscritos por este ente público no segundo cuadrimestre do ano 2008.
EMPRESA PÚBLICA DE OBRAS E SERVIZOS HIDRÁULICOS — III. OUTRAS DISPOSICIÓNS — 05/11/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Facer pública a relación dos convenios subscritos pola Empresa Pública de Obras e Servizos Hidráulicos durante o segundo cuadrimestre do ano 2008, que se incorpora como anexo a esta resolución.
Santiago de Compostela, 2 de outubro de 2008.
José Luis Romero Valeiras
Presidente da Empresa Pública de Obras
e Servizos Hidráulicos
ANEXO
Convenios de colaboración subscritos pola Empresa Pública de Obras e Servizos Hidráulicos durante o segundo cuadrimestre do ano 2008
-Addenda ao convenio de colaboración entre a Empresa Pública de Obras e Servizos Hidráulicos, o Instituto Galego da Vivenda e Solo e o Concello de Begonte para o remate das obras do proxecto de subministración e estación de tratamento de augas potables do parque de reserva empresarial no concello de Begonte.
-Convenio de colaboración entre a Empresa Pública de Obras e Servizos Hidráulicos e o Concello de Pontevedra para a execución das obras de infraestruturas hidráulicas en parroquias do concello de Pontevedra. Fase 1.
-Addenda ao convenio de colaboración entre a Consellería de Medio Ambiente e Desenvolvemento Sostible, a Empresa Pública de Obras e Servizos Hidráulicos, o Concello de Lourenzá e o Instituto Galego da Vivenda e Solo para a obra de abastecemento de auga ao polígono industrial de Vilanova de Lourenzá (Lugo).
-Addenda ao convenio de colaboración entre a Empresa Pública de Obras e Servizos Hidráulicos, Portos de Galicia e o Concello de Muros para a execución e mantenemento de obras de saneamento e execución de colectores xerais e EDAR en Muros.
-Convenio de colaboración entre a Empresa Pública de Obras e Servizos Hidráulicos, Portos de Galicia e o Concello de Fisterra para a execución e mantenemento dun tanque de tormentas, colectores de saneamento e estación de bombeo en terreos de zona de servizo do porto de Fisterra.
CORRECCIÓN de erros.-Resolución do 20 de outubro de 2008 pola que se modifica a Resolución do 20 de decembro de 2007 pola que se regula o procedemento para a concesión das axudas para a subministración aos alumnos de centros escolares de leite e determinados produtos lácteos e se convocan para o ano 2008, modificada á súa vez pola Resolución do 25 de febreiro de 2008.
FONDO GALEGO DE GARANTÍA AGRARIA — III. OUTRAS DISPOSICIÓNS — 05/11/2008

Advertida omisión na devandita resolución publicada no Diario Oficial de Galicia número 213, do luns, día 3 de novembro de 2008, cómpre incluír os seguintes anexos:
ANEXO I
Lista de produtos que poden beneficiarse da axuda comunitaria
Categoría I
a) Leite tratado termicamente.
b) Leite tratado termicamente con chocolate, zume de froitas ou aromatizado, que conteña, polo menos, un 90% en peso do leite indicado na letra a) e cun máximo dun 7% de azucre engadido ou mel.
c) Produtos lácteos fermentados con ou sen zume de froitas, aromatizados ou non, que conteñan, polo menos, un 90% en peso do leite indicado na letra a) e cun máximo dun 7% de azucre engadido ou mel.
Categoría II
Produtos lácteos fermentados, aromatizados ou non, con froitas, que conteñan, polo menos, un 80% en peso do leite indicado na categoría I, letra a), e cun máximo dun 7% de azucre engadido ou mel.
Categoría III
Queixos frescos e transformados, aromatizados ou non, que conteñan, polo menos, un 90% en peso de queixo.
Categoría V
Queixos, aromatizados ou non, que conteñan, polo menos, un 90% en peso de queixo e que non entren na categoría III.
Ver referencia pdf "21500D009P034.PDF"
ANEXO X
Requisitos mínimos que debe cumprir o cartel sobre distribución europea de leite nos centros escolares
Tamaño do cartel: A3 ou maior.
Tamaño das letras: 1 centímetro ou maiores.
Título: distribución europea de leite nos centros escolares.
Contido: deberá figurar, polo menos, a seguinte frase, tendo en conta a categoría do centro escolar:
«O/A noso/a [categoría de centro escolar (por exemplo, gardaría/centro de preescolar/colexio)] subministra produtos lácteos subvencionados pola Unión Europea dentro do réxime europeo de distribución de leite nos centros escolares».
Recoméndase resaltar as vantaxes nutritivas e dar directrices nutricionais para os/as nenos/as.
Colocación: nun lugar claramente visible e que sexa lexible na entrada principal do centro escolar.
ORDE do 4 de novembro de 2008, de modificación da Orde do 17 de outubro de 2008 pola que se determinan os servizos mínimos dirixidos a garantir os servizos esenciais nas institucións sanitarias do Servizo Galego de Saúde durante a folga convocada polas organizacións sindicais Médicos de Galicia Independentes-OŽMega e o Sindicato de Médicos de Galicia (Simega-Cesm) desde as 0.00 horas ás 24.00 horas do 21 de outubro de 2008 con carácter indefinido.
CONSELLERÍA DE SANIDADE — III. OUTRAS DISPOSICIÓNS — 05/11/2008

No Diario Oficial de Galicia do 21 de outubro de 2008, (DOG nº 204), foi publicada a Orde do 17 de outubro de 2008 pola que se determinan os servizos mínimos dirixidos a garantir os servizos esenciais nas institucións sanitarias do Servizo Galego de Saúde durante a folga convocada polas organizacións sindicais Médicos de Galicia Independentes-OŽMega e o Sindicato de Médicos de Galicia (Simega-Cesm) a partir do día 21 de outubro de 2008 con carácter indefinido que afecta o persoal facultativo que non percibe complemento específico.
No anexo da Orde do 17 de outubro de 2008 (corrección de erros DOG do 23 de outubro), figura o cadro de efectivos designados pola Xerencia de Atención Primaria de Pontevedra.
Con motivo do cambio de destino dun médico de familia producida como consecuencia da resolución do concurso de traslados de 2007, convocado pola Resolución do 20 de xuño de 2007, da División de Recursos Humanos e Desenvolvemento Profesional do Sergas, considérase necesario realizar a seguinte modificación con efectos do 5 de novembro de 2008:
Desaparece a necesidade de fixar 1 médico de familia no Centro de Saúde de Baltar en quenda de mañá, de luns a xoves e de tarde os venres, sendo necesario fixar un servizo mínimo de 1 médico de familia no Centro de Saúde de Bueu, de luns a venres na quenda de mañá.
Outorgada audiencia ao comité de folga,
DISPOÑO:
Artigo 1º
No cadro correspondente aos servizos mínimos da Xerencia de Atención Primaria de Pontevedra, no anexo á Orde do 17 de outubro de 2008 (DOG nº 204, do 21 de outubro), considérase necesario facer a seguinte modificación:
Ver referencia pdf "21500D005P030.PDF"
Disposición derradeira
Esta orde de modificación entrará en vigor o mesmo día da súa publicación no Diario Oficial de Galicia.
Santiago de Compostela, 4 de novembro de 2008.
María José Rubio Vidal
Conselleira de Sanidade
ORDE do 29 de setembro de 2008 pola que se fai pública a ampliación do importe existente para a concesión de axudas á paralización definitiva dos buques pesqueiros, convocadas pola Orde do 23 de abril de 2008.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 05/11/2008

A Orde do 23 de abril de 2008, pola que se establecen as bases reguladoras para a concesión, en réxime de concorrencia competitiva, das axudas á paralización definitiva dos buques pesqueiros, e se convocan para o exercicio 2008 (DOG nº 84, do 2 de maio) establece no seu artigo 4º o importe da contía máxima das axudas que ao seu abeiro poderán ser concedidas aos solicitantes.
Ante o contexto da actual situación económica do sector pesqueiro, con problemas non só conxunturais, senón tamén de carácter estrutural, as medidas relacionadas co axuste da capacidade pesqueira á situación dos recursos adquiren unha maior relevancia. Neste contexto, e á vista de que as previsións iniciais noutras medidas financiadas polo Fondo Europeo da Pesca non se van cumprir na súa integridade, levouse a cabo unha reasignación de recursos, incrementando a dotación inicialmente prevista para a paralización definitiva. Consecuentemente, o importe inicialmente dotado para a orde de axudas do 23 de abril de 2008 pode ser incrementado, o que permitirá ofrecer axudas a un maior número de beneficiarios.
Tendo en conta o indicado no artigo 4.2º da Orde do 23 de abril de 2008, o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Considerando todo o dito anteriormente é polo que cómpre ampliar o importe da contía máxima das axudas que poderán ser concedidas ao abeiro da referida Orde do 23 de abril de 2008, coa finalidade de ofrecelas ao maior número de beneficiarios posible.
Por todo o exposto e en uso das facultades que me foron conferidas
DISPOÑO:
Artigo único
Primeiro.-Amplíase o importe da contía máxima das axudas que se van conceder ao abeiro da Orde do 23 de abril de 2008 (DOG nº 84, do 2 de maio) en 10.000.000 euros, con cargo á aplicación 14.03.723A.770.1 dos orzamentos xerais da Comunidade Autónoma de Galicia para o ano 2008.
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 29 de setembro de 2008.
María Carmen Gallego Calvar
Conselleira de Pesca e Asuntos Marítimos
ORDE do 17 de decembro de 2008 pola que se resolve a convocatoria de premios á innovación educativa sobre a educación nos valores democráticos 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/12/2008

A Consellería de Educación e Ordenación Universitaria, a Vicepresidencia de Igualdade e do Benestar, a Consellería de Presidencia, Administracións Públicas e Xustiza, a Consellería de Política Territorial, Obras Públicas e Transportes, a Consellería de Innovación e Industria, a Consellería de Sanidade e a Consellería de Medio Ambiente e Desenvolvemento Sostible, pola orde conxunta do 16 de xuño de 2008, convocaron os premios á innovación educativa sobre a educación nos valores democráticos 2008.
Cumprida a tramitación prevista na convocatoria de referencia, e de conformidade co disposto no seu artigo 9º, esta consellería
RESOLVE:
Primeiro.-Conceder os premios en innovación educativa sobre a educación en valores democráticos para o profesorado de centros de ensino non universitarios sostidos con fondos públicos para o año 2008 aos traballos e cos importes que se relacionan no anexo a esta orde.
Segundo.-Declarar desertos os seguintes premios e categorías; na modalidade A, queda deserto o primeiro e o segundo premio en educación para a cooperación entre os pobos; en educación viaria, o segundo premio; en educación para a interculturalidade, quedan desertos o primeiro e o segundo premio; en educación para o consumo responsable, queda deserto o primeiro premio; en educación para o cambio climático, queda deserto o segundo premio; na Axenda escolar 21, quedan desertos os dous premios e en educación para a sustentabilidade, queda deserto o segundo premio.
Polo que respecta á modalidade B, quedan desertos os primeiros e segundos premios correspondentes á educación para a cidadanía e dereitos humanos, educación para a convivencia e cultura de paz e educación para a solidariedade.
Esta orde entrará en vigor a partir do día seguinte ao da súa publicación.
Terceiro.-Contra esta orde poderase interpor recurso potestativo ante a Consellería de Educación e Ordenación Universitaria a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 20/1992, do 13 de xaneiro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de decembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "25000D004P007.PDF"
ORDE do 16 de decembro de 2008 pola que se aproban os modelos normalizados de solicitudes e autorizacións previstas no Regulamento de máquinas recreativas e de azar da Comunidade Autónoma de Galicia, aprobado polo Decreto 39/2008, do 21 de febreiro.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 30/12/2008

A disposición derradeira terceira do Decreto 39/2008, do 21 de febreiro, polo que se aproba o Regulamento de máquinas recreativas e de azar da Comunidade Autónoma de Galicia, prevé a aprobación mediante orde desta consellería dos modelos normalizados de solicitudes e autorizacións previstos neste regulamento.
No exercicio das facultades que me confire o artigo 34 da Lei 1/1993, do 22 de febreiro, reguladora da Xunta e da súa Presidencia,
DISPOÑO:
Artigo único.-Apróbanse os modelos normalizados de solicitudes e autorizacións previstos no Decreto 39/2008, do 21 de febreiro, polo que se aproba o Regulamento de máquinas recreativas e de azar da Comunidade Autónoma de Galicia, publicados nos anexos I a XXXVIII desta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de decembro de 2008.
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "25200D001P007.PDF"
CORRECCIÓN de erros.-Resolución do 10 de decembro de 2008 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas para facilitar a análise empresarial das empresas galegas cara ao acceso ao Mercado Alternativo Bursátil (MAB).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 30/12/2008

Advertidos erros na referida resolución, publicada no DOG nº 244, do 17 de decembro de 2008, procede facer as seguintes correccións:
-Na páxina 22.479, no punto cuarto do resolvo, onde di:
«Cuarto.-As axudas reguladas nestas bases financiaranse con cargo á aplicación orzamentaria 02.02-E4/10/01-651700 que figura dotada no proxecto de orzamentos do Igape para 2009...».
Debe dicir:
«Cuarto.-As axudas reguladas nestas bases financiaranse con cargo á aplicación orzamentaria 02.02-E4/10/03-651700 que figura dotada no proxecto de orzamentos do Igape para 2009...».
-Na páxina 22.480, no artigo 3, punto 3, onde di:
«3. Para os efectos do artigo 8 do Regulamento (CE) 800/2008 da Comisión do 6 de agosto de 2008 as Pemes solicitantes non poderán ter iniciado o proxecto subvencionable previamente á presentación da solicitude de axuda no Igape».
Debe dicir:
«3. As empresas solicitantes non poderán ter iniciado o proxecto subvencionable previamente á presentación da solicitude de axuda no Igape».
-Na páxina 22.480, no artigo 4, punto 2, onde di:
«2. ..., especialmente as exclusións por sector de actividade das Pemes contidas no artigo 1.3º do Regulamento (CE) 800/2008, da Comisión do 6 de agosto de 2008».
Debe dicir:
«2...., especialmente as exclusións por sector de actividade das Pemes contidas no artigo 1.3º do Regulamento (CE) 800/2008, da Comisión do 6 de agosto de 2008 e das non Pemes contidas no artigo 1 do Regulamento (CE) nº 1998/2006 da Comisión, do 15 de decembro de 2006, relativo á aplicación dos artigos 87 e 88 do Tratado ás axudas de minimis (DOUE L 379/5, do 28 de decembro de 2006)».
-Na páxina 22.481, no artigo 8, punto a), onde di:
«a) O sector de actividade da PEME, ...».
Debe dicir:
«a) O sector de actividade da empresa, ...».
RESOLUCIÓN do 5 de decembro de 2008, da Dirección Xeral de Transportes, pola que se publican as subvencións concedidas ao abeiro da Orde do 6 de xuño de 2008 (Diario Oficial de Galicia número 114, do 13 de xuño), pola que se establecen as bases reguladoras para a concesión de axudas para a dotación de instalacións para a formación no ámbito do transporte por estrada, e se procede á súa convocatoria para o ano 2008.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/12/2008

Por medio da Orde do 6 de xuño de 2008, a Consellería de Política Territorial, Obras Públicas e Transportes convocou subvencións para a dotación de instalacións para a formación no ámbito do transporte por estrada en Galicia.
Unha vez rematada a tramitación de todas as solicitudes que se presentaron, e en cumprimento do artigo 15 da Lei de subvencións de Galicia, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Orde do 6 de xuño de 2008 pola que se establecen as bases reguladoras para a concesión de axudas para a dotación de instalacións para a formación no ámbito do transporte por estrada, e se procede á súa convocatoria para o ano 2008.
Santiago de Compostela, 5 de decembro de 2008.
Mar Chao López
Directora xeral de Transportes
RESOLUCIÓN do 5 de decembro de 2008, da Dirección Xeral de Transportes, pola que se publican as subvencións concedidas ao abeiro da Orde do 4 de xuño de 2008 (Diario Oficial de Galicia número 111, do 10 de xuño) pola que se establecen as bases reguladoras para a concesión de axudas dirixidas a transportistas autónomos de mercadorías por estrada que abandonen a actividade, e se procede a súa convocatoria para o ano 2008.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 29/12/2008

Por medio da Orde do 4 de xuño de 2008, a Consellería de Política Territorial, Obras Públicas e Transportes fixou as bases e convocou subvencións para transportistas autónomos de mercadorías por estrada que abandonen a actividade.
Unha vez rematada a tramitación de todas as solicitudes que se presentaron e, en cumprimento do artigo 11.3º, parágrafo último, da citada orde, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Orde do 4 de xuño de 2008 pola que se establecen as bases reguladoras para a concesión de axudas dirixidas a transportistas autónomos de mercadorías por estrada que abandonen a actividade, e se procede a súa convocatoria para o ano 2008.
Santiago de Compostela, 5 de decembro de 2008.
Mar Chao López
Directora xeral de Transportes
Ver referencia pdf "25100D002P009.PDF"
RESOLUCIÓN do 12 de decembro de 2008 pola que se lle dá publicidade á decisión do xurado designado para o outorgamento do premio institucional Chano Piñeiro do ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/12/2008

Por Resolución do 30 de setembro de 2008, da Secretaría Xeral de Comunicación, convócase o premio institucional Chano Piñeiro no ámbito da promoción do sector audiovisual correspondente ao ano 2008, e aprobanse as súas bases.
Por resolución da mesma secretaría, do 21 de outubro de 2008, procedeuse a designar aos vogais do xurado encargado do outorgamento do dito premio, regulado na base cuarta da Resolución do 30 de setembro de 2008.
En data do 12 de decembro, logo de convocatoria, reúnese o xurado do premio para analizar e valorar as propostas de candidatos, así como outorgar o premio.
A base quinta, punto terceiro, da mencionada Resolución do 30 de setembro de 2008, dispón que «a resolución pola que se outorgue o galardón publicarase inmediatamente no Diario Oficial de Galicia e notificarase oportunamente». Na súa virtude,
RESOLVO:
Darlle publicidade ao acordo do xurado designado para outorgar o premio Chano Piñeiro 2008, de acordo co seguinte teor:
«Reunido o día 12 de decembro de 2008 o xurado designado para outorgar o premio institucional Chano Piñeiro no ámbito da promoción do sector audiovisual correspondente ao ano 2008, unha vez analizadas e valoradas as propostas de candidatos presentadas, acorda por unanimidade:
Primeiro.-Outorgar o premio Chano Piñeiro correspondente ao ano 2008, modalidade A. Audiovisual galego, a Antonio Durán «Morris», en recoñecemento ao seu labor no ámbito cinematográfico, valorando especialmente a calidade da súa obra e a súa significación como achega sobresaínte ao audiovisual galego.
Segundo.-Outorgar o premio Chano Piñeiro correspondente ao ano 2008, modalidade B. Audiovisual internacional con relevancia para Galicia, a Eduardo Blanco, en recoñecemento ao seu labor no ámbito da interpretación, valorando especialmente o seu labor creativo e a súa significación como achega sobresaínte ao audiovisual internacional con relevancia para Galicia.
Terceiro.- Outorgar unha mención honorífica a Jorge Coscia e a Luís Iglesia Sánchez «Tacholas», respectivamente, en recoñecemento ao seu labor en prol da promoción da cultura audiovisual dentro e fóra de Galicia».
Santiago de Compostela, 12 de decembro de 2008.
Fernando Salgado García
Secretario xeral de Comunicación
ORDE do 7 de outubro de 2008 pola que se autoriza o cambio de titularidade do centro privado Cofisad, do concello da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/11/2008

Examinado o expediente iniciado polo centro privado Cofisad, do concello da Coruña, no cal solicita o cambio de titularidade do devandito centro.
Resultando que, mediante escritura pública notarial, Pedro Díaz Currás lle cede a súa titularidade, para todos os efectos, a María Dolores Fraguas Moure e esta acepta a dita cesión.
Vistos o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cambio de titularidade do centro privado Cofisad, do concello da Coruña, código 15026571, a favor de María Dolores Fraguas Moure, con todos os dereitos e obrigas contraídas polo cesionista Pedro Díaz Currás, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza. O cambio de titularidade non afectará o réxime de funcionamento do centro.
Segundo.-Inscribir esta modificación no rexistro de centros dependente desta consellería.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 7 de outubro de 2008.
Laura Sánchez Piñón
Conselleira de Educación e Ordenación Universitaria
ORDE do 22 de outubro de 2008 pola que se modifica a Orde do 6 de marzo de 2003 sobre delegación de competencias no secretario xeral e noutros órganos da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 04/11/2008

A Orde do 6 de marzo de 2003 sobre delegación de competencias no secretario xeral e noutros órganos da Consellería de Política Territorial, Obras Públicas e Vivenda recolle de forma integradora o conxunto de delegacións de competencias por parte da titular da consellería.
A actividade administrativa da Consellería de Política Territorial, Obras Públicas e Transportes leva consigo unha concentración de funcións arredor da súa titular que aconsella, dado o seu volume, recorrer á delegación de competencias en órganos inmediatamente dependentes da conselleira, sen esquecer o debido respecto dos principios que informan a actividade administrativa e que a nosa Constitución recolle no seu artigo 103.1º.
A delegación de competencias permite a axilización administrativa necesaria que redunda en beneficio, tanto da Administración coma dos administrados, dentro do máis rigoroso respecto das garantías xurídicas que a tutela dos intereses públicos exixe.
O elevado volume de funcións e competencias concentradas na titular da consellería aconsellan adaptar a delegación de competencias, conseguindo, así, fomentar a eficacia na prestación dos servizos públicos e a mellora na súa xestión.
Na súa virtude, facendo uso da facultades que me confiren os artigos 43.3º da Lei 1/1983, do 22 de febreiro, reguladora da Xunta e da súa Presidencia, e 13 da Lei 30/1992, do 26 de novembro, de réxime xurídico das administracións públicas e do procedemento administrativo común.
DISPOÑO:
Primeiro.-Modificar o punto noveno, número 3 da Orde do 6 de marzo de 2003 sobre delegación de competencias no secretario xeral e noutros órganos da Consellería de Política Territorial, Obras Públicas e Vivenda, que quedará redactado como segue:
3. Delégase no presidente do Consello de Administración do ente público Portos de Galicia o exercicio das seguintes facultades:
O exercicio da facultade de aprobar os plans de utilización dos espazos portuarios dos portos de competencia da Comunidade Autónoma de Galicia.
A competencia atribuída á conselleira para a imposición das sancións en materia de portos nos casos de infraccións graves previstas no artigo 39.1º c) do Decreto 227/1995, do 20 de xullo, polo que se aproba o Regulamento do ente público Portos de Galicia, ditado en aplicación e desenvolvemento da Lei 5/1994, do 29 de novembro.
Segundo.-Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2008.
María José Caride Estévez
Conselleira de Política Territorial, Obras Públicas
e Transportes
ORDE do 30 de setembro de 2008 pola que se autoriza a ampliación de catro (4) unidades ao centro privado de educación especial Jerónimo Emiliani, do concello da Guarda (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/11/2008

Examinado o expediente iniciado polo centro privado de educación especial Jerónimo Emiliani, do concello da Guarda, no cal solicita a ampliación de dúas (2) unidades de psíquicos e dúas (2) unidades de autistas no devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que o remite cos informes correspondentes.
Vistos o Real decreto 334/1985, do 6 de marzo, de ordenación da educación especial; o Decreto 320/1996, do 26 de xullo, de ordenación da educación de alumnos e alumnas con necesidades educativas especiais; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995, que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar a ampliación de catro (4) unidades no centro privado de educación especial Jerónimo Emilliani, do concello da Guarda, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 30 de setembro de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: A Guarda.
Localidade: A Guarda.
Enderezo: rúa Galicia nº 23.
Denominación: centro privado de educación especial Jerónimo Emiliani.
Titular: Asociación Pro-Deficientes San Jerónimo Emiliani.
Código do centro: 36019840.
Nivel: educación especial.
Unidades de que constaba: 2 de autistas, 1 de psíquicos e 1 de plurideficientes.
Unidades novas autorizadas: 2 de autistas e 2 de psíquicos.
Composición resultante:
4 unidades de autistas.
3 unidades de psíquicos.
1 unidade de plurideficientes.
ORDE do 21 de outubro de 2008 pola que se amplía o prazo de xustificación das subvencións previstas na Orde do 18 de setembro de 2007 pola que se establecen as bases reguladoras para a concesión, en réxime de concorrencia competitiva, das subvencións destinadas ás entidades locais, encamiñadas ao desenvolvemento na Comunidade Autónoma galega de cidades dixitais 2007-2010, no marco do Plan estratéxico galego da sociedade da información e o Plan Avanza (código de procedemento IN516A) (Diario Oficial de Galicia número 187, do 26 de setembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 04/11/2008

A Consellería de Innovación e Industria ditou a Orde do 18 de setembro de 2007 pola que se establecen as bases reguladoras para a concesión, en réxime de concorrencia competitiva, das subvencións destinadas ás entidades locais, encamiñadas ao desenvolvemento na Comunidade Autónoma galega de cidades dixitais 2007-2010 no marco do Plan estratéxico galego da sociedade da información e o Plan Avanza (Diario Oficial de Galicia nº 187, do 26 de setembro).
No artigo 19 da citada orde establécese que para cobrar a subvención concedida o beneficiario deberá presentar un exemplar con toda a documentación xustificativa (orixinal ou copia compulsada) ata o 15 de novembro de cada anualidade.
Dado o interexe por esta consellería de que os proxectos obxeto desta subvención se desenvolvan completamente, considérase necesario ampliar o prazo de xustificación dos investimentos levados a cabo polos concellos solicitantes na anualidade 2008.
En consecuencia, en uso das atribucións que me foron conferidas,
DISPOÑO:
Artigo un.-Ampliar o prazo para a xustificación dos investimentos subvencionables na anualidade 2008 ao abeiro da Orde do 18 de setembro de 2007, da Consellería de Innovación e Industria, ata o 30 de novembro de 2008.
Santiago de Compostela, 21 de outubro de 2008.
Fernando Xabier Blanco Álvarez
Conselleiro de Innovación e Industria
RESOLUCIÓN do 24 de outubro de 2008 pola que se lles dá publicidade ás axudas concedidas ao abeiro da Orde do 4 de marzo de 2008 pola que se establecen as bases reguladoras para a concesión de axudas en réxime de concorrencia competitiva, das subvencións para a substitución de guindastres-torre desmontables para obras na Comunidade Autónoma de Galicia, no ano 2008, e se procede á súa convocatoria (IN420A) (Diario Oficial de Galicia número 52, do 13 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 03/11/2008

O artigo 20 das bases reguladoras, dispón: «No prazo máximo de tres meses, contados desde a data de resolución da concesión, publicarase no Diario Oficial de Galicia a relación das subvencións concedidas, con indicación da norma reguladora, beneficiario, crédito orzamentario, contía e finalidade da subvención», unha vez resoltas,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 4 de marzo de 2008 pola que se establecen as bases reguladoras para a concesión de axudas en réxime de concorrencia competitiva, das subvencións para a substitución de guindastres-torre desmontables para obras na Comunidade Autónoma de Galicia, no ano 2008, e se procede a súa convocatoria (IN420A), como anexo desta resolución.
Santiago de Compostela, 24 de outubro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "21300D012P041.PDF"